Omkring klokken 15 sprang transformatorstationen i luften på Håndværkervej i Aalborg. Det betyder også, at store dele af Aalborgs midtby er uden strøm, herunder lyskryds der ikke fungerer på bl.a. Boulevarden og Danmarksgade. Politiet og Beredskabscenter Aalborg er på stedet, men kan ikke sige, hvad årsagen til eksplosionen er endnu. Der bliver stadig arbejdet på, at få ilden under kontrol. -Vi opfordrer til, at folk kører forsigtigt og væbner sig med tålmodighed. Og så bruger den gamle regel om højre vigepligt i trafikken, siger Vagtchefen hos Nordjyllands Politi til TV2/Nord. Også Aalborg Politistation var uden strøm efter eksplosionen. Det midterste stykke af Håndværkervej er blevet spærret af og de nærmeste butikker er blevet evakueret. TV2/Nord har modtaget denne amatørvideo optaget minutter efter eksplosionen

Referat:
Politiet advarer om giftig røg og opfordrer folk til at blive indendøre på grund af eksplosion i transformatorstation.